stanford-oval/wikipedia huggingface dataset:
מודל אפר"ת
שינוי תגובה

שינוי ברמת הרגש אפשרי בעזרת עבודת רגשות מסוג surface acting , בה האדם חש רגש מסוים אך כלפי חוץ מביע רגש אחר, לרוב כי זה מה שמצופה ממנו (לדוגמה: אחיות, רופאים ונותני שירות אחרים שמצופה מהם לחייך ולהיות נחמדים תמיד). הדבר גורם לדיסוננס רגשי ומשם לתחושות של תשישות רגשית ושחיקה רגשית.
השינוי ברמת הפרשנות הוא שינוי מועיל יותר. לשם כך נדרשת עבודת רגשות מסוג deep acting בה האדם מבצע שינוי פנימי, כך שהרגש שהוא חש יתאים לרגש שעליו להביע כלפי חוץ. הכוונה לכך שבתהליך קוגניטיבי האדם משנה את הפרשנות שלו להבעת הרגש של האחר, ממנה ייגזר הרגש שהוא חש בעצמו. לדוגמה, כאשר אדם מביע כעס כלפי אדם אחר, יוכל האחר לבחור אם הוא רואה זאת כהבעת כעס ישירות כלפיו או הבעת כעס באופן כללי, שאינה קשורה למשהו שהוא עשה. ההבדל בין שני המקרים הוא שבפרשנות הראשונה האדם ירגיש מאוים ולכן ישיב בכעס, ובפרשנות האחרת ייתכן ויעלה צורך לחזק את האחר, אשר יוביל להבעת רגשות של חמלה, אכפתיות או דאגה.
מחד גיסא, תגובה חיובית כלפי האחר תאפשר לתהליך אפר"ת שלו להתבצע בחלק החיובי של הרגשות, וגם תגובתו תהיה בהתאם; תגובה חיובית שלו תאפשר תהליך אפר"ת חיובי; וכך הלאה. כך נוצרת אווירה נעימה המאפשרת הקשבה, שיתוף פעולה, התחשבות האחד בשני, אווירה שתבטיח הצלחה במשימות משותפות.
מאידך גיסא, כאשר יש תגובה שלילית, תהליך אפר"ת עלול להעצים אותה ועלולה להיווצר ספירלה של הידרדרות להתנהגות לא הולמת, אשר אינה מועילה ליחסים בין אישיים. מחקרים הראו שספירלה זאת אף גורמת נזק, למשל במקומות עבודה.
בשני המקרים מתבצעת הדבקה רגשית פרימיטיבית (סמויה). באופן טבעי, עדיף לבחור בספירלה החיובית, לה יתרונות משמעותיים, כמעט בכל תחום בו קיימות אינטראקציות בין אישיות.
ראו גם

טיפול קוגניטיבי-התנהגותי
הערות שוליים

↑  Geddes, D., & Callister, R. R. (2007). Crossing the line (s): A dual threshold model of anger in organizations. Academy of Management Review, 32(3), 721-746.
↑  Arik, C., Anat, R., & Arie, E. (2012). Encountering anger in the emergency department: identification, evaluations and responses of staff members to anger displays. Emergency medicine international, 2012
↑  Van Kleef, G. A., De Dreu, C. K., & Manstead, A. S. (2004). The interpersonal effects of anger and happiness in negotiations. Journal of personality and social psychology, 86(1), 57
↑  Pugh, D. (2001). Service with a smile: Emotional contagion in the service encounter. Academy of Management Journal, 44(5), 1018-1027
↑  Howard, D. J., & Gengler, C. (2001). Emotional contagion effects on product attitudes. Journal of Consumer research, 28(2), 189-201
↑  Ekman, P., Sorenson, E. R., & Friesen, W. V. (1969). Pan-cultural elements in facial displays of emotion. Science, 164(3875), 86-88
↑  (Appraisal theory)
↑  Hareli, S., & Hess, U. (2010). What emotional reactions can tell us about the nature of others: An appraisal perspective on person perception. Cognition and Emotion, 24(1), 128-140.
↑  Hareli, S., & Rafaeli, A. (2008). Emotion cycles: On the social influence of emotion in organizations. Research in organizational behavior, 28, 35-59.
↑  Hochschhild, A. R. (1983). The Managed Heart: The commercialization of Human Feeling. Berkeley: Univ.
1 2  Surface and Deep Acting
↑  Näring, G., Briët, M., & Brouwers, A. (2006). Beyond demand–control: Emotional labour and symptoms of burnout in teachers. Work & Stress, 20(4), 303-315.
↑  Andersson, L. M., & Pearson, C. M. (1999). Tit for tat? The spiraling effect of incivility in the workplace. Academy of management review, 24(3), 452-471.
↑  Hatfield, E., Cacioppo, J. T., & Rapson, R. L. (1994). Emotional contagion. Cambridge university press.
מודל אפר"ת בדיאדה (קשר של שני אנשים)
פוטנציאל יוקאווה

בפיזיקה של חלקיקים, אטומית ושל חומר מעובה, פוטנציאל יוקאווה (ידוע גם כ פוטנציאל חשמלי מוקרן) נקרא על שם הפיזיקאי היפני Hideki Yukawa . הפוטנציאל הוא מהצורה:
כאשר  g הוא קבוע סקיילינג של גודל הפוטנציאל, m הוא מסת החלקיק, r הוא המרחק הרדיאלי בין מקור הכוח לחלקיק, ו- α הוא קבוע סקיילינג נוסף.  r\approx {\tfrac {1}{\alpha m}} הוא סדר גודל של הגדלים ביחס אחד לשני. הפוטנציאל גדל באופן מונוטוני ב- r והוא שלילי, מה שמרמז שהכוח הוא כוח מושך.
פוטנציאל חשמלי הוא דוגמה לפוטנציאל יוקאווה בתנאי שהגורם  e^{-\alpha mr} שווה ל-1.
קשר לפוטנציאל של קולומב

אם לחלקיק אין מסה (כלומר, m = 0 ), אזי פוטנציאל היוקאווה מצטמצם לפוטנציאל קולומב, ונאמר שהטווח הוא אינסופי. למעשה, יש לנו:
כתוצאה מכך, המשוואה
מפשט לצורת הפוטנציאל של קולומב
שבו אנו מגדירים את קבוע קנה המידה להיות:
ראו גם

אינטראקציה של יוקאווה
משוואת פויסון מוקרנת
פוטנציאל בסל
הערות שוליים

↑  Griffiths, David J. (2017). Introduction to Quantum Mechanics. Cambridge, United Kingdom: Cambridge University Press. p. 415. ISBN 978-1-107-17986-8.
ביבליוגרפיה

Brown, G.E.; Jackson, A.D. (1976). The Nucleon-Nucleon Interaction. Amsterdam: North-Holland Publishing. ISBN 0-7204-0335-9.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פוטנציאל יוקאווה".
איור 1: השוואה של פוטנציאל יוקאווה כאשר  g=1 בערכים שונים עבור m .
איור 2: השוואה "ארוכת טווח" של נקודות החוזק של יוקאווה וקולומב, שבהן  g=1 .
ארנסט, דוכס סקסוניה-הילדבורגהאוזן

ארנסט, דוכס סקסוניה-הילדבורגהאוזן (בגרמנית: Ernest, von Sachsen-Hildburghausen;‏ 12 ביוני 1655 – 17 באוקטובר 1715) היה הדוכס הראשון של סקסוניה-הילדבורגהאוזן בין השנים 1675–1715.
ביוגרפיה

ארנסט נולד ב-12 ביוני 1655 בגותה שהשתייכה לדוכסות סקסוניה-גותה, לארנסט הראשון, דוכס סקסוניה-גותה, ולאליזבת סופיה, נסיכת סקסוניה-אלטנבורג, בתם של יוהאן פיליפ, דוכס סקסוניה-אלטנבורג ואליזבת מבראונשווייג-וולפנביטל.
לאחר מות אביו בשנת 1675 שלטו ארנסט ואחיו במשותף, ובשנת 1680 פוצלה הדוכסות בין שבעת האחים; פרידריך הראשון, דוכס סקסוניה-גותה-אלטנבורג, אלברכט החמישי, דוכס סקסוניה-קובורג, ברנהרד הראשון, דוכס סקסוניה-מיינינגן, היינריך, דוכס סקסוניה-רמהילד, כריסטיאן, דוכס סקסוניה-אייזנברג, ארנסט, דוכס סקסוניה-הילדבורגהאוזן, ויוהאן ארנסט, דוכס סקסוניה-זאלפלד.
ברנהרד בחר את מקום מגוריו בהילדבורגהאוזן, ובכך הפכה נחלתו לדוכסות סקסוניה-הילדבורגהאוזן. בשנת 1683 לחם ארנסט עם חיל הפרשים הקיסרי בקרב וינה, ובשנת 1685 השתתף בכיבוש הערים אסטרגום ונובה זמקי. במהלך מלחמת תשע השנים לחם ארנסט כחלק מצבא הולנד, והשתתף בקרבות השונים נגד צרפת. בשנת 1710 החל ארנסט בבניית ארמון הילדבורגהאוזן, ובשל בנייתו נכנס לחובות כבדים.
ארנסט מת ב-17 באוקטובר 1715, ובמקומו עלה לשלטון בנו ארנסט פרידריך הראשון, דוכס סקסוניה-הילדבורגהאוזן.
משפחתו

ב-30 בנובמבר 1680 התחתן ארנסט עם מריה הדוויג מהסן-דרמשטדט, בתם של גאורג פרידריך, נסיך ולדק ואליזבת שארלוטה מנסאו-הילכנבאך. ממנה היו לו 7 ילדים:
ארנסט פרידריך הראשון, דוכס סקסוניה-הילדבורגהאוזן (1681–1724).
סופיה שרלוטה (1682–1684).
סופיה שרלוטה (1685–1710).
קרל וילהלם (1686–1687).
יוזף מסקסוניה-הילדבורגהאוזן (1702–1787).
סבאס מנדס

ג'גסון סבסטיאן "סבאס" מנדס קרבאלי (בספרדית: Jhegson Sebastián "Sebas" Méndez Carabalí; נולד ב-26 באפריל 1997 במירה שבאקוודור) הוא כדורגלן אקוודורי המשחק בעמדת הקשר האחורי בקבוצת סאו פאולו ובנבחרת אקוודור.
קריירת מועדונים

לאון גדל במחלקות הנוער של נורטה אמריקה ואינדפנדיינטה דל ואיה. בשנת 2015 החל לשחק בקבוצה הבוגרת של אינדפנדיינטה דל ואיה במסגרת ליגת העל האקוודורית, ובסך הכל ערך 81 הופעות ליגה במדי המועדון, בהן הבקיע 4 שערים.
ב-17 באוגוסט 2015 הושאל לקולטורל לאונסה מהפרימרה דיויסיון RFEF, במדיה ערך הופעת ליגה אחת.
ב-28 בדצמבר 2018 חתם מנדס באורלנדו סיטי מה-MLS. ב-2 במרץ 2019 ערך את הופעת הבכורה שלו במדי המועדון, בתיקו 2-2 נגד ניו יורק סיטי במסגרת הליגה. בסך הכל ערך 77 הופעות ליגה במדי המועדון, בהן הבקיע שער אחד.
ב-19 ביולי 2022 חתם מנדס בלוס אנג'לס מה-MLS. ב-24 ביולי ערך את הופעת הבכורה שלו במועדון, בניצחון 2-0 על ספורטינג קנזס סיטי במסגרת הליגה.
ב-9 בינואר 2023 חתם מנדס בסאו פאולו. ב-1 בפברואר 2024 הושאל אל אלצ'ה.
קריירה בינלאומית

ב-11 בספטמבר 2018 ערך מנדס את הופעת הבכורה שלו בנבחרת אקוודור, בניצחון 2-0 על נבחרת גואטמלה במשחק ידידות.
הוא היה חלק מסגל נבחרת אקוודור בטורניר קופה אמריקה 2019, בו ערך שתי הופעות, ובטורניר קופה אמריקה 2021, בו ערך חמש הופעות.
נכלל בסגל נבחרת אקוודור לטורניר מונדיאל 2022.
הערות שוליים

↑  Orlando City SC Signs Ecuadorian Midfielder Jhegson Sebastián Méndez באתר הרשמי של אורלנדו סיטי, 28 בדצמבר 2018 (באנגלית)
↑  LAFC Acquires Midfielder Sebastián Méndez באתר הרשמי של לוס אנג'לס, 19 ביולי 2022 (באנגלית)
↑  Aquí están los 26 jugadores elegidos por el DT Gustavo Alfaro para jugar la Copa Mundial FIFA, estamos listos para hacer historia באתר הרשמי של נבחרת אקוודור, 14 בנובמבר 2022 (בספרדית)
| נבחרת אקוודור – קופה אמריקה 2019 |
| --- | --- | --- |
|  1 בנגרה •  2 מינה •  3 ארבולדה •  4 ולאסקו •  5 רנ. איברה •  6 רמירס •  7 רו. איברה •  8 גרואסו •  9 גארסס •  10 מנה •   11 פרסיאדו •  12 אורטיס • 13 אנר •  14 אראגה • 15 אינטראגו • 16 ולנסיה • 17 קינטרו • 18 אורחואלה • 19 קאסיידו • 20 צ'יקאיסה • 21 אצ'ילייר • 22 דומינגס • 23 מנדס • מאמן: גומס |  1 בנגרה •  2 מינה •  3 ארבולדה •  4 ולאסקו •  5 רנ. איברה •  6 רמירס •  7 רו. איברה •  8 גרואסו •  9 גארסס •  10 מנה •   11 פרסיאדו •  12 אורטיס • 13 אנר •  14 אראגה • 15 אינטראגו • 16 ולנסיה • 17 קינטרו • 18 אורחואלה • 19 קאסיידו • 20 צ'יקאיסה • 21 אצ'ילייר • 22 דומינגס • 23 מנדס • מאמן: גומס | אקוודור |
| נבחרת אקוודור – קופה אמריקה 2021 |
| --- | --- | --- |
|  1 גלינדס •  2 טורס •  3 ארבולדה •  4 אינקפיה •  5 ארויו •  6 נובואה •  7 אסטופיניאן •  8 מרטינס •  9 קמפנה •  10 דיאס/גרואסו •   11 אסטרדה •  12 אורטיס • 13 אנר •  14 אראגה • 15 מנה • 16 פיניידה • 17 אנ. פרסיאדו • 18 אי. פרסיאדו • 19 פלאטה • 20 מנדס • 21 פרנקו • 22 דומינגס • 23 מ. קאייסדו • 24 לאון • 25 קרבאלי • 26 ג. קאייסדו • 27 פלאסיוס • 28 הורטדו • מאמן: אלפארו |  1 גלינדס •  2 טורס •  3 ארבולדה •  4 אינקפיה •  5 ארויו •  6 נובואה •  7 אסטופיניאן •  8 מרטינס •  9 קמפנה •  10 דיאס/גרואסו •   11 אסטרדה •  12 אורטיס • 13 אנר •  14 אראגה • 15 מנה • 16 פיניידה • 17 אנ. פרסיאדו • 18 אי. פרסיאדו • 19 פלאטה • 20 מנדס • 21 פרנקו • 22 דומינגס • 23 מ. קאייסדו • 24 לאון • 25 קרבאלי • 26 ג. קאייסדו • 27 פלאסיוס • 28 הורטדו • מאמן: אלפארו | אקוודור |
| נבחרת אקוודור – מונדיאל 2022 |
| --- | --- | --- |
|  1 גלינדס •  2 טורס •  3 אינקפיה •  4 ארבולדה •  5 סיפואנטס •  6 פאצ'ו •  7 אסטופיניאן •  8 גרואסו •  9 אי. פרסיאדו •  10 איברה •   11 אסטרדה •  12 רמירס • 13 אנר •  14 אראגה • 15 מנה • 16 סרמיינטו • 17 אנ. פרסיאדו • 18 פלאסיוס • 19 פלאטה • 20 מנדס • 21 פרנקו • 22 דומינגס • 23 קאייסדו • 24 ראסקו • 25 פורוסו • 26 רודריגס • מאמן: אלפרו |  1 גלינדס •  2 טורס •  3 אינקפיה •  4 ארבולדה •  5 סיפואנטס •  6 פאצ'ו •  7 אסטופיניאן •  8 גרואסו •  9 אי. פרסיאדו •  10 איברה •   11 אסטרדה •  12 רמירס • 13 אנר •  14 אראגה • 15 מנה • 16 סרמיינטו • 17 אנ. פרסיאדו • 18 פלאסיוס • 19 פלאטה • 20 מנדס • 21 פרנקו • 22 דומינגס • 23 קאייסדו • 24 ראסקו • 25 פורוסו • 26 רודריגס • מאמן: אלפרו | אקוודור |
טבעות שבתאי

המערכת המלאה של טבעות שבתאי. התמונה צולמה על ידי החללית קאסיני ב-9 בספטמבר 2006
טבעות שבתאי הן סדרה של טבעות פלנטריות מסביב לכוכב הלכת שבתאי. הן מכילות בעיקר קרח ואבק. גלילאו גליליי היה הראשון שצפה בטבעות בשנת 1610, אך עם הטכנולוגיה שהייתה ברשותו אז הוא הניח שאלו שני ירחים משני צידיו של כוכב הלכת. ב-1655 כריסטיאן הויגנס היה הראשון שהציע שישנה טבעת הסובבת את שבתאי. במהלך השנים התגלו טבעות שונות ובשנת 2009 בזכות טלסקופ החלל שפיצר נצפתה טבעת שמינית הסובבת את שבתאי.
קיימים מספר רווחים בין הטבעות אשר כולן נגרמו על ידי תהודה מסלולית בין חלקיקים קטנים מתוך הטבעות לבין אחד או יותר מירחי שבתאי.
הטבעות נוצרו לפני פחות ממאה מיליון שנה והן צפויות להיעלם תוך עד 100 מיליון שנה בשל הימשכותן אל שבתאי.
צילום אולטרא סגול של טבעות שבתאי.
כפי שצולמו על ידי החללית קאסיני ב-10 באוקטובר 2013.
רשימת טבעות

האיגוד האסטרונומי הבינלאומי נתן שמות לטבעות שבתאי השונות ולרווחים ביניהם:
| שם | מרחק מכוכב הלכת שבתאי (ק"מ) | רוחב (ק"מ) | מקור השם |
| --- | --- | --- | --- |
| טבעת D | 66,900 - 74,510 | 7,500 |  |
| טבעת C | 74,658 - 92,000 | 17,500 |  |
| רווח קולומבו | 77,800 | 100 | Giuseppe "Bepi" Colombo |
| טבעת טיטאן | 77,800 |  | הירח טיטאן |
| רווח מקסוול | 87,491 | 270 | ג'יימס קלרק מקסוול |
| טבעת B | 92,000 - 117,580 | 25,500 |  |
| רווח קאסיני | 117,580 - 122,170 | 4,700 |  ג'ובאני דומניקו קאסיני |
| רווח הויגנס | 117,680 | 285-440 | כריסטיאן הויגנס |
| טבעת A | 122,170 - 136,775 | 14,600 |  |
| רווח אנקה | 133,589 | 325 | ג'ון אנקה |
| רווח קילר | 136,530 | 35 | ג'יימס קילר |
| R/2004 S 1 | 137,630 |  ? |  |
| R/2004 S 2 | 138,900 |  ? |  |
| טבעת F | 140,180 | 30-500 |  |
| טבעת אפימתאוס\יאנוס | 149,000 - 154,000 | 5,000 | הירחים אפימתאוס ויאנוס |
| טבעת G | 170,000 - 175,000 | 5,000 |  |
| טבעת פאליני | 211,000 - 213,500 | 2,500 | הירח פאליני |
| טבעת E | 181,000 - 483,000 | 302,000 |  |
| טבעת פויבה | 6,000,000 |  ? | פויבה המיתולוגית |
צילום משולב של תמונות בצבע טבעי של טבעות שבתאי (A,B,C,D ו-F) והרווחים בינן בצד הלא מואר. צולם על ידי הגשושית קאסיני בתאריך 09/05/2007
טבעת D

טבעת D היא הטבעת הקרובה ביותר לשבתאי. היא נמצאת בתוך טבעת C ומאוד עמומה. ב-1980 החללית וויאג'ר 1 חקרה את שלוש הטבעות הפנימיות בטבעת זו הקרויות D73, D72 ו-D68, כאשר D68 היא הקרובה לשבתאי. 25 שנה לאחר מכן, תמונות מהחללית קאסיני הראו שD72 הפכה עמומה מאוד וזזה בכ-200 קילומטר.
טבעת C

טבעת C רחבה ועמומה ונמצאת בתוך טבעת B. היא נצפתה ב-1850 על ידי האחים ויליאם וג'ורג' בונד ונקראה "טבעת קרפ".
עובייה מוערך בכ-5 מטרים, המסה שלה נאמדת בכ-1.1e18 קילוגרם והעומק האופטי שלה נע בין 0.05 ל-0.12. כלומר 5 עד 12 אחוז מהאור המגיע בניצב לטבעת נחסם על ידי חלקיקים המרכיבים את הטבעת ולכן נראית כמעט שקופה משני צידיה.
טבעת C > רווח קולומבו

רווח קולומבו נמצא באמצע טבעת C ומכיל את טבעת טיטאן הצרה והבהירה, נקרא גם טבעת קולומבו.
טבעת C > טבעת טיטאן

טבעת טיטאן נמצאת 77,883 קילומטר משבתאי ונמצאת בתוך רווח קולומבו. טבעת זו היא אליפטית. טבעת טיטאן נקראת כך עקב התהודה המסלולית עם טיטאן. לכן, זמן המחזור של פרצסיית חלקיקי הטבעת שווה לזמן המחזור של התנועה של טיטאן סביב שבתאי, כך שהחלק הרחוק ביותר בטבעת אליפטית זו, תמיד מופנה לירח טיטאן.
טבעת C > רווח מקסוול

רווח מקסוול נמצא בתוך טבעת C.
טבעת B

טבעת B היא הטבעת הפנימית משתי הטבעות הגדולות והבהירות. בניגוד לטבעת A, היא מורכבת ממספר עצום של טבעות קטנות שחלקן אליפטיות. ישנם גם עיוותים דמויי סולם לאורך הטבעת אשר נגרמו מחלקיקי אבק. עובייה נאמד בין 5 ל-10 מטרים, המסה שלה 2.8e19 קילוגרם והעומק האופטי שלה נע בין 0.4 ל-2.5. זמן המחזור של טבעת זו הוא חצי מזמן המחזור של הירח מימס, כלומר כל שני סיבובים של טבעת זו סביב שבתאי שווה לסיבוב אחד של הירח מימס סביב שבתאי.
רווח הויגנס

רווח הויגנס מפריד בין טבעת B לבין רווח קאסיני.
רווח קאסיני

רוחבו של רווח קאסיני הוא 4,800 קילומטר ונמצא בין טבעת A לטבעת B. הוא נצפה ב-1675 על ידי ג'ובאני קאסיני. במהלך תצפיות של החללית וויאג'ר, הובחן שהרווח מלא בטבעות קטנות.
טבעת A

טבעת A היא הטבעת החיצונית משתי הטבעות הגדולות והבהירות. הגבול הפנימי שלה הוא רווח קאסיני והגבול החיצוני שלה קרוב למסלולו של הירח אטלס. עובייה מוערך בין 10 ל-30 מטרים, המסה שלה 6.2e18 קילוגרם והעומק האופטי שלה נע בין 0.4 ל-1.0.
בדומה לטבעת B, החלק החיצוני של טבעת A מתנהג באופן של תהודה מסלולית ביחס של 7:6 עם הירח יאנוס.
טבעת A > רווח אנקה

רווח אנקה נמצא בתוך טבעת A. יוהאן אנקה לא הבחין ברווח זה בעצמו אלא נקרא על שמו כאות הוקרה על תצפיותיו בטבעות.
מרכז הרווח נמצא במרחק של 133,580 קילומטר משבתאי ורוחבו 325 קילומטר. הרווח נגרם כתוצאה מהימצאותו של הירח פאן אשר נמצא בתוך רווח זה. תמונות מהחללית קאסיני הראו שיש לפחות שתי טבעות קטנות בתוך רווח זה.
טבעת A > רווח קילר

רוחבו של רווח קילר הוא 42 קילומטר אשר נמצא בתוך טבעת A, בערך 250 קילומטר מקצה הטבעת. מסלולו של הירח דפניס, אשר נצפה ב-1 במאי 2005, נמצא בתוך רווח זה אשר שומר אותו נקי.
R/2004 S 1

R/2004 S 1, ידוע גם בשם S/2004 1R, זהו השם הזמני הניתן לתצפית טבעת חדשה אשר נמצאת בין טבעת A לטבעת F. הטבעת נמצאת בתוך מסלול של הירח אטלס. טבעת דקה ועמומה זו נצפתה על ידי החללית קאסיני ב-9 בספטמבר 2004.
R/2004 S 2

R/2004 S 2 זהו השם הזמני הניתן לתצפית טבעת חדשה על ידי החללית קאסיני ב-2005. הטבעת נמצאת במרחק של 138,900 קילומטר משבתאי ונמצאת בין מסלולם של הירחים אטלס ופרומתאוס.
טבעת F

טבעת F היא מהטבעות החיצוניות של שבתאי. היא שוכנת מחוץ לשתי הטבעות הגדולות, כ-3,000 קילומטר מטבעת A. היא נצפתה ב-1979. היא מאוד צרה כך שרוחבה מגיע למספר מאות קילומטרים. היא מכילה בתוכה את המסלולים של הירחים פרומתאוס ופנדורה.
טבעת אפימתאוס/יאנוס

טבעת עמומה ומאובקת הנמצאת מחוץ לשני מסלולי הירחים יאנוס ואפימתאוס ומכאן שמה. היקף טבעת זו כ-5,000 קילומטר. מקורה של טבעת זו הוא בחלקיקים שהועפו כתוצאה מהתנגשויות של מטאוריטים בירחים אשר יצרו טבעת מסביב למסלולם.
טבעת G

טבעת G היא צרה, עמומה ונמצאת בערך בחצי הדרך בין טבעת F לטבעת E. טבעת G היא רק טבעת אבק שלא הצליחו לשייך אותה לאף ירח ידוע, דבר שהפך אותה למוזרה ויוצאת דופן בקרב הטבעות. בשנת 2009, גילתה הגשושית קאסיני כי מקור הטבעת הוא בחומר הזולג מהירח אגיאון הנמצא במרכז הטבעת.
טבעת פאליני

טבעת עמומה ומאובקת המכילה את מסלולו של הירח פאליני. לטבעת זו רדיוס של כ-2,500 קילומטר. מקורה של טבעת זו בחלקיקים שהועפו כתוצאה מהתנגשויות של מטאוריטים בפני פאליני אשר יצרו טבעת סביב מסלולו.
טבעת E

טבעת E היא הטבעת השנייה החיצונית ביותר של שבתאי ורוחבה גדול במיוחד. היא מתחילה ממסלולו של הירח מימס ומסתיימת באזור של מסלול הירח ריאה. היא מורכבת מחלקיקים מיקרוסקופיים של קרח או אבק בניגוד לשאר הטבעות אשר מורכבים מחלקיקים מקרוסקופיים. מקורה בהר געש של קרח שנצפה ב-2006 על הירח אנקלדוס.
טבעת פויבה

טבעת (או חגורה) זו התגלתה ב-6 באוקטובר 2009, על ידי שלושה חוקרים שעשו שימוש בטלסקופ החלל שפיצר. הטבעת שזכתה לכינוי פויבה על שם פויבה מהמיתולוגיה היוונית, נטויה כ-27 מעלות ביחס למישור הטבעות הרגילות של שבתאי. עוביה של הטבעת כ-2.4 מיליון ק"מ והיא נמצאת במרחק של כ-11 עד 15 מיליון ק"מ משבתאי.
הירח פויבה, שמסלולו חוצה את הטבעת, הוא כנראה המקור לחומר הבונה את הטבעת.
ראו גם

שבתאי
ירחי שבתאי
תהודה מסלולית
הערות שוליים

↑  אבי בליזובסקי, ‏טבעת שמינית ורחוקה התגלתה בשבתאי, באתר "הידען", 8 באוקטובר 2009
↑   אסף רונאל, החוקרים הופתעו: הטבעות של שבתאי נוצרו לפני פחות ממאה מיליון שנה, באתר הארץ, 17 בינואר 2019
↑  איתי נבו, הטבעות הנעלמות של שבתאי, במדור "חדשות מדע" באתר של מכון דוידסון לחינוך מדעי, 19 בדצמבר 2018
↑  אבי בליזובסקי, ‏ירח לא ידוע עד כה של שבתאי אחראי להיווצרות אחת הטבעות, באתר "הידען", 5 במרץ 2009
| --- | --- |
בקרת זהויות :  NLI: 987007558478705171  LCCN: sh85117695 
קבוצות טבעות שבתאי
טבעת B היא הטבעת הפנימית מבין שתי הטבעות הרחבות המופרדות על ידי רווח קאסיני. טבעת A היא הטבעת החיצונית משתי הטבעות הרחבות
רווח אנקה
תמונה של הירח דפניס, אשר נצפה על ידי החללית קאסיני, המראה את הגלים בקצוות הרווח הנגרמים מנוכחותו
טבעת פויבה
מחמוד עבאס (כדורגלן)

מחמוד עבאס (בערבית: محمود عباس; נולד ב-29 ביולי 1988) הוא כדורגלן ערבי-ישראלי המשחק בעמדת הקשר בקבוצת מכבי טמרה מליגה א'.
קריירה

עבאס החל את הקריירה הבוגרת שלו בשנת 2007 בהפועל אום אל-פחם בליגה א', משם עבר שנה לאחר מכן לאחווה עראבה. בעונתו הראשונה בקבוצה כבש ארבעה שערים ועלה עמה מליגה א' לליגה הלאומית. בעונתו השנייה בקבוצה כבש שלושה שערים בליגה הלאומית.
לקראת עונת 2010/2011 חתם עבאס בהפועל אשקלון. ב-21 באוגוסט 2010 ערך את משחקו הראשון בליגת העל, מול הפועל פתח תקווה. במשחק זה גם כבש את שערו הראשון בליגת העל, בדרך לניצחון קבוצתו 3–1, ובסך הכל כבש עד תום העונה שבעה שערים במדי הפועל אשקלון.
לקראת עונת 2011/2012 חתם עבאס בהפועל תל אביב. בעונה זו התקשה עבאס למצוא מקום בהרכב הקבוצה, כאשר רק במשחק אחד הוא שיחק 90 דקות מלאות. עבאס כבש 2 שערים בעונה זו במדי הפועל תל אביב, הראשון בהפסד הקבוצה לעירוני קריית שמונה בגמר גביע הטוטו, והשני מול מכבי יבנה במסגרת גביע המדינה, בו זכה עבאס עם הקבוצה בתום העונה, על אף שלא שותף במשחק הגמר בו ניצחה הפועל 2–1 את מכבי חיפה.
לקראת עונת 2012/2013 ביקש עבאס לעבור לקבוצה בה יקבל דקות משחק רבות יותר. ביולי 2012 סוכמה השאלתו לבני סכנין לעונה אחת. גם בסכנין לא הצליח עבאס לתפוס מקום קבוע בהרכב את הקבוצה, ובתום העונה הגיע לסיכום על התרת חוזהו מול הפועל תל אביב, ושוחרר מהמועדון.
ב-3 באוקטובר 2013 חתם עבאס בקבוצת הפועל בני לוד מהליגה הלאומית. בעונת 2014/2015 זכה עם הקבוצה בגביע הטוטו לליגה הלאומית. ב-23 ביוני 2016 חתם עבאס בהפועל עכו, אשר ירדה לליגה הלאומית בעונה הקודמת, ובתום עונת 2016/2017 העפיל עמה בחזרה לליגת העל.
לקראת עונת 2017/2018 חזר לקדנציה נוספת בהפועל אום אל-פחם בליגה א'. ב-10 ביוני 2018 חתם בשמשון כפר קאסם, העולה החדשה לליגה א' דרום, אך כעבור ארבעה חודשים עבר להפועל באקה אל-גרבייה מליגה א' צפון.
ב-25 ביוני 2019 חתם עבאס במכבי טמרה מליגה א' צפוון.
ב-17 ביוני 2024 חתם מחמוד עבאס במועדון הפועל טירת כרמל מליגה ב' צפון במטרה לרשום עלייה ליגה נוספת.
הערות שוליים

↑  עמית גולדשטיין‏, מחמוד עבאס סיכם בהפועל תל אביב לארבע עונות, באתר וואלה, 9 ביוני 2011
↑  אלמוג שריד, מי זה זהבי: מחמוד עבאס מגיע להפועל תל אביב, באתר nrg‏, 18 ביוני 2011
↑  עמית גולדשטיין‏, הפועל תל אביב: סוכמה השאלתו של עבאס לסכנין, באתר וואלה, 10 ביולי 2012
↑  שירי אלג'ם, ‏עבאס שוחרר מהפועל ת"א, מבוקש בארבע קבוצות, באתר ONE‏, 8 ביולי 2013
↑  לירן ביטון, מחמוד עבאס חתם במכבי טמרה, באתר גולר1, 25 ביוני 2019
↑  קובי פורטל, מחמוד עבאס חתם בהפועל טירת כרמל, באתר דאבל פס - ספורט 5
רוטב בולונז

| --- | --- |

 
 מאכלים
 סוג:  ragù, רוטב 
 על שם:  בולוניה 
 מוצא:  איטליה 
 מרכיבים עיקריים:  בשר טחון, סלרי, יין, בצל, עגבנייה, גזר, חלב 
 
פטוצ'יני ברוטב בולונז
רוטב בּוֹלוֹנֵז (באיטלקית: "רָאגוּ אָלָה בּוֹלוֹנְיֶיזֶה" - ragù alla bolognese) הוא רוטב לפסטה שמקורו מבולוניה, איטליה, המבוסס על בשר טחון, פנצ'טה, רסק עגבניות, גזר, בצל, סלרי, קצת ציר ירקות, שמן זית   ויין לבן.
בבולוניה נהוג להגיש את הרוטב עם פסטה רחבה, בייחוד טליאטלה, בעוד שמחוץ לאיטליה מקובל במיוחד להגיש את הרוטב עם ספגטי ("ספגטי בולונז"), אף שהבשר שברוטב אינו נצמד טוב לפסטה דקה מסוג זה. מגישים את הרוטב גם עם פסטה קצרה ריגטוני (rigatoni) או עם פסטה פנה. כמו כן, לעיתים קרובות מפריזים בכמות רסק העגבניות, ובכך נהיה דומה לרוטב הבשר המוגש בנאפולי (ראגו אלה נפוליטנה) (אנ'); וזאת למרות שהרוטב המקורי משתמש בכמות קטנה בלבד, כאשר מרכיבו העיקרי הוא הבשר הטחון.
הרוטב משמש גם להכנת לזניה.
קהילת אורות התורה

קהילת אורות התורה היא מרכז רוחני ציוני דתי-חרדי בשכונת אורות התורה בעיר בת ים, בראשות הרב דוד חי הכהן. מוסדות הקהילה כוללים: ישיבה גבוהה, ישיבה תיכונית, ישיבה קטנה, אולפנה, תלמודי תורה וגני ילדים.
הקהילה

בסוף שנות השבעים נשלח הרב דוד חי הכהן על ידי רבו, הרב צבי יהודה הכהן קוק לבת ים. הרב הכהן החל את דרכו בבת ים בצריף בשכונת באבוב בעיר, שם התחיל לבנות קהילה וגם לקרב רחוקים. בשנת ה'תש"ם הונחה אבן פינה לבית כנסת, שאותו סיימו לבנות כעבור ארבע שנים, שנקרא בשם "אורות התורה", על שם ספרו של הרב אברהם יצחק הכהן קוק.
הקהילה נמצאת בשכונת אורות התורה ומונה כמה מאות משפחות.
אולפנת "צביה"

בשנת תשנ"ד פתחה הקהילה בבת ים את אולפנת "צביה", סניף של הרשת החינוכית תורנית נעם-צביה. ביסוד האולפנא עומדת משנתו החינוכית של הרב צבי יהודה הכהן קוק, שעל שמו קרויה האולפנא. האולפנא היא מוסד תורני ייחודי לבנות המשרת בנות מבת ים, חולון, ראשון לציון, יבנה והסביבה. האולפנה שייכת לחמ"ד.
מקים האולפנה וראשה הוא הרב ידידיה  זיו.
ישיבת "נתיבות ישראל"

בשנת תשס"ד הקים הרב דוד חי הכהן יחד עם עוד שבעה תלמידים מישיבת מרכז הרב ישיבה גבוהה הנקראת "נתיבות ישראל", בישיבה כ-60 תלמידים. הישיבה ממשיכה את האידאולוגיה של ישיבת מרכז הרב וחלק מהרבנים, כולל הרב דוד חי הכהן, הם בוגרי ישיבה זו. רבנים נוספים בישיבה הם הרב דוד בן פנחס, הרב זאב סלוטין והרב אופיר שירה. בעבר לימד בישיבה הרב חיים זק"ש (נכדו של הרב ניסן זק"ש), כיום ר"מ בישיבה קטנה מורשה.
הישיבה מחנכת לשירות בצה"ל, בעיקר דרך מסלול הסדר מרכז.
בתי ספר ותלמודי תורה

עם הזמן הקימה הקהילה גני ילדים ובית ספר יסודי ממלכתי דתי לבנים ובנות (בהפרדה) בעיר אשר גם הם קרויים "אורות התורה".
בשנת תשס"א קמה חטיבת ביניים, ובשנת הלימודים תשס"ח הפכה להיות חלק מישיבת בני עקיבא אדר"ת בעיר. בשנת תש"ע חטיבת הביניים שינתה את מסלולה למסלול ישיבה לצעירים שלומדים בה לימודי קודש מוגברים ולימודי חול ברמה רגילה.
בשנת תשס"ז הקימה הקהילה בית כנסת נוסף בבת ים, "אור חדש", הממוקם מעל בית הספר היסודי "אורות התורה" והסמוך לבנייני קהילת "אורות התורה".
יהודה לייב גרונר

| --- | --- |

הרב גרונר (משמאל) לצדו של הרבי מלובביץ' (מימין), במעמד חלוקת הדולרים לצדקה
 לידה:  24 באפריל 1931 ח' באייר תרצ"א ברוקלין, ניו יורק, ניו יורק (מדינה), ארצות הברית
 פטירה:  7 באפריל 2020 (בגיל 88) י"ד בניסן תש"פ ניו יורק, ארצות הברית 
 כינוי:  לייבל 
 מקום קבורה:  בית הקברות מונטיפיורי 
 מדינה:  ארצות הברית ארצות הברית
 תקופת הפעילות:  1949 – 7 באפריל 2020 (כ־71 שנים) 
 רבותיו:  מנחם מנדל שניאורסון 
 
 תפקידים נוספים:  מזכיר של רבי מנחם מנדל שניאורסון
 
הרב יהודה לייב גרונר (מכונה לייבל או הריל"ג; ח' באייר תרצ"א, 24 באפריל 1931 – י"ד בניסן ה'תש"ף, 7 באפריל 2020) היה חסיד חב"ד בולט, ששימש אחד ממזכיריו של רבי מנחם מנדל שניאורסון במשך כארבעים שנה.